ఆత్మహత్య చేసుకోవాలని నిర్ణయించుకున్న శేషప్ప ధరూర్‌లో తల్లిదండ్రులకు చెప్పాపెట్టకుండా కృష్ణానది సమీప గ్రామమైన పెద్ద చింతరేవులకు వచ్చాడు. గ్రామానికి సమీపంలోని అటవీ ప్రాంతంలో ఓ పుట్టలో చేయి పెట్టి చనిపోవాలని నిర్ణయించుకున్నాడు. ఆ రాత్రి పుట్టలో చేయి పెట్టి అలాగే నిద్రపోయినాడు. కాని ఏ సర్పం అతనిని కాటు వేయలేదు. సరికదా ఆ రోజు రాత్రి శ్రీఆంజనేయ స్వామి కలలో కనిపించి "నీవు ఆత్మహత్యా ప్రయత్నం విరమించుకో, నేను ఈ పుట్టలో ఉన్నాను. నన్ను భయటకి తీసి, నా సేవ చేసుకో "మని అజ్ఞాపించాడట. మరుసటి రోజు స్వామి వారు చెప్పినట్లుగానే పుట్టను తవ్వి చూడగా స్వామి వారి విగ్రహం కనిపించింది. విగ్రహాన్ని బయలుపరిచి, పక్కనే ఉన్న కృష్ణానదిలో నుంచి నీరు తెచ్చి అభిషేకం చేశాడు. ఆ విధంగా రెండు రోజులు తిండితిప్పలు మాని స్వామి వారి సేవలో గడిపాడు. చింతరేవులకు సమీప గ్రామమైన రేవులపల్లికి చెందిన కరణం తిమ్మయ్య శేషప్పకు ఎంతో సహాకరించి, స్వామి వారి సేవకు తోడ్పడ్డాడు. శ్రీవ్యాసరాయలచే ప్రతిష్టింపబడిన చింతరేవుల ఆంజనేయస్వామి శేషప్ప ద్వారా బాహ్యప్రపంచానికి పరిచయమయ్యారు. స్వామి వారి సేవలో పునీతులైన శేషప్ప, తల్లిదండ్రులు వచ్చి వేడుకొని ధరూర్ గ్రామానికి రమ్మన్నా, నిరాకరించి ఇక్కడే 20 సంవత్సరాలపాటు స్వామి వారి సేవలో గడిపారు.

సాహిత్య సృష్టి
చింతరేవులతో అనుబంధం
మల్డకల్‌తో అనుబంధం
వైకుంఠ యాత్ర